Degemer mat - Agence Bretonne de la Biodiversité\nCalopteryx © O Retail Photography\nAccueil » Degemer mat\nDeuet-mat oc’h e biodiversite.bzh, lec’hienn oberourien ar vevliesseurted e Breizh. Pe e vefec’h arroutet-mat pe en ho had c’hoazh e talit asambles ouzh an dae evit adc’hounit ar vevliesseurted !\nKevredigezhioù, strollegezhioù, melestradurioù, embregerezhioù, merourien tachennoù natur, aozadurioù micherel, arnodvaoù enklask, skolioù pe skolajoù, keodedourien pe keodedourezed, … : al lec’hienn-mañ a sikour ac’hanoc’h da sevel ho raktresoù ha da gas anezho war-raok evit gwareziñ hag adsevel ar vevliesseurted.\nAmañ e kavoc’h ur bern titouroù talvoudus evit ar raktresoù e Breizh, mat evit ar vevliesseurted (spesadoù ha meteier), gouestlet penn-da-benn d’ar vevliesseurted pe gant ul lodenn a denn d’ar vevliesseurted, hag a sell ouzh oberourien vicherel breizhat.\nEn ur blegenn ma’z a ar Vuhez war zisteraat, kalz ha buan, Ajañs Breizh ar Vevliesseurted a sikour talañ ouzh an dae m’eo adc’hounit ar vevliesseurted. Savet e fin 2019 asambles gant ur rouedad kevelerien, diwar atiz Rannvro Breizh hag Ofis Frañs ar vevliesseurted, Ajañs Breizh ar Vevliesseurted (ABB) eo en deiz hiziv an aozadur a drelusk, a gas en-dro hag a ro sikour teknikel d’al luskoù evit adc’hounit ar vevliesseurted e Breizh.\nSetu ma kevred kumuniezh an oberourien vreizhat a fell dezho kemer poan evit adsevel meteier war an douar, en dour hag er mor, dre ur follenn-hent 2020-2023.\nEzel eo Ajañs Breizh ar Vevliesseurted eus rouedad ajañsoù rannvroel ar vevliesseurted. Kas a ra ar rouedadoù lec’hel en-dro, aozañ a ra ar vailhoni hag ar skoazell deknikel abalamour da sevel raktresoù evit mad ar vevliesseurted, aesaat a ra ar c’hlask arc’hant, diorren ha lodañ a ra ar ouiziegezh evit ma vo dalc’het kont gwelloc’h eus ar vevliesseurted gant ar gevredigezh. An Ajañs a labour ivez evit lakaat ar bed micherel da gompren e-barzh an traoù-se hag evit luskañ anezhañ a-fet an dalc’h pouezus-se.\nAjañs Breizh ar Vevliesseurted, ur benveg da labourat evit oberourien an tiriad hag asambles ganto.\nAOZADUR AN AJAÑS\nMelestret eo Ajañs Breizh ar Vevliesseurted gant ur c’huzul-merañ. Eno e vez kadarnaet sturiadurioù bras an Ajañs, ha bez’ ez eo ivez ul lec’h kaozeadennoù puilh ha talvoudus a-fet dalc’hoù ar vevliesseurted e Breizh.\nAr poellgor teknikel\nAjañs Breizh ar Vevliesseurted, a-gevret gant he c’hevelerien niverus dalc’hmat, a laka ul lodenn eus he steuñv oberoù da dalvezout gant sikour ur poellgor teknikel rannet e meur a skipailh-raktres a vod oberourien a-youl vat eus bevliesseurted Breizh.\nSkipailh an Ajañs\nBez’ ez eus un dek den bennak e skipailh an Ajañs, ha sikour a reont kumuniezh oberourien vreizhat ar vevliesseurted.\nE servij bevliesseurted Breizh, frammañ kinnig an ijinouriezh raktresoù , kas en-dro hag enluskañ.\nEvit sikour ar re o deus raktresoù graet evit adc’hounit bevliesseurted Breizh, an Ajañs a bleustr gant daou obererezh bras hervez un hentenn gant kevelerien, nevezus ha war vat : ar c’has rouedadoù en-dro hag an ijinouriezh raktresoù, hervez he follenn-hent end-eeun.\nKas en-dro, enluskañ, frammañ ijinouriezh rannvroel ar raktresoù #biodiversitéBZH… bep bloaz e saver ur steuñv obererezh.\nLAKAAT UR C’HINNIG IJINOURIEZH RAKTRESOÙ WAR-SAV\nFrammañ ar sikour evit ar re o deus raktresoù, deuet eus tachennoù diseurt, bodet en-dro d’un dalc’h boutin (adc’hounit bevliesseurted Breizh) ha gant-se, degas cheñchamantoù fetis en hor rannvro : setu aze kefridi kinnig ijinouriezh raktresoù an Ajañs.\nEmdreiñ a ra an taol-sikour-se d’an oberourien, e 3 fazenn, hervez natur o raktresoù hag o ezhommoù (binvioù pedagogel, liamm gant frammoù skoazell, klask arc’hant) evit ma ne vo ket digenvez hini ebet eus ar re o deus raktresoù.\nUr strollegezh, ur gevredigezh pe un embregerezh zo ac’hanoc’h…, emaoc’h o tiorren ur raktres hag ezhomm ho peus eus kuzulioù ?\nKENDERC’HEL GANT AR C’HAS EN-DRO HA GANT ENLUSKADUR AN OBEROURIEN\nAn Ajañs a genlabour a-dost gant he rouedad kevelerien, ha programmiñ a ra abadennoù a-ratozh evit an dud a vicher, pe e vefent divizerien dedennet gant ar vevliesseurted hag he lies dalc’hoù (« Ar vevliesseurted war an dachenn »), dougerien raktresoù o klask an alc’hwezioù kentañ evit mont dezhi (« An Atalieroù » ), merourien tachennoù natur o deus c’hoant d’en em stummañ ha da gaozeal eus o micher, hag evel-just izili ar gumuniezh oberourien eus #biodiversitéBZH (#BiodiversitéBZH An Devezh).\nAveet he deus ivez ar gumuniezh #biodiversitéBZH gant un dibab binvioù evit gwellaat he c’hehenterezh ha lakaat er gouloù he soñjoù dibar hag awenus, he oberoù evit ar Vuhez hag he raktresoù stroll.\nE kroashent ar bedoù, an Ajañs a genurzh div rouedad oberourien : Rouedad ar Verourien Tachennoù Natur e Breizh ha Strollad Rannvroel al Leurennoù Desavadurel e Breizh.\nNevezentioù ar vevliesseurted e Breizh hag an oberourien anezhi.\nPennadoù ha videoioù … amañ emañ ar c’heleier #biodiversitéBZH !\nSortiadennoù war an dachenn, stummadurioù, devezhioù micherel, seminarioù war internet… Hon deiziataer a renabl an holl abadennoù micherel (ken)aozet gant an oberourien vreizhat evit ar gumuniezh #biodiversitéBZH.\n© Michaël Tanghe / CPIE Pays de Morlaix-Trégor\nBez’ ho peus ur raktres evit ar vevliesseurted e Breizh, hag emaoc’h o klask arc’hant, pe ivez kevelerien deknikel, ur framm labour stroll e Breizh, peotramant un trofe evit lakaat hoc’h oberoù war wel ?\nKit e darempred gant ar gumuniezh #biodiversitéBZH evit tout ar galvoù da raktresoù, ar galvoù da ziskouez hoc’h interest, ar galvoù da emstrivañ, ar galvoù da soñjoù pe da gevelerien.\nGrit anaoudegezh gant ar binvioù danzeet gant an Ajañs evit gwellaat kehenterezh oberourien ar gumuniezh #biodiversitéBZH, ha kement-se gant ur sturlevr pleustrek !\n© Agence Bretonne de la Biodiversité\nEVIT CHOM HEP MANKOUT AN DISTERAÑ TRA EN HEULIAD AN AVANTUR, DEUIT DAVEDOMP !\nKoumanantit d’al lizher-kelaouiñ « Lizher miziek #BiodiversitéBZH », da skouer, ha da rouedadoù sokial ar gumuniezh #biodiversitéBZH war Twitter, Linkedin, Facebook ha Youtube.\nEvit oberourien vreizhat ar vevliesseurted hag asambles ganto, emañ skipailh an Ajañs en ho servij.


Buhez ar Zent. pages 856, 857, 858. Encyclopédie Marikavel.\npages 856, 857, 858\nDekvet devez a viz Kerdu\nMa zo eun ti binniget war an douar-man, eo, a dra zur, an hini ma chomas ennan ar Werc'hez Vari, en Nazareth; abalamour da ze, ar gristenien gentan a reas eus o gwellan evit e viret en e zav.\nEr pevare kantved, santez Helena hag an impalaer Konstantin a zavas eun iliz kaer warnezan; en eizvet kantved, p'en em lakas ar Vuzulmaned d'ober o reuz dre ar bed, iliz Nazareth a oe laeret, mes an ti santel n'en devoe droug ebet.\nPa c'hallas hon zud koz, er bla 1099, diframman Jeruzalem digant enebourien ar Groaz, Nazareth a welas deiou ken laouen hag ne devoa gwelet en amzer Helena ha Konstantin.\nPa oe dismantret rouantelez kristen Jeruzalem gant an Turked, e tiskarjont ive iliz Nazareth, mes gwellan oe, an ti santel n'en devoe droug ebet adarre. Neuze e c'hourc'hemennas an Otrou Doue d'e êle dougen anezan en eur vro gristen.\nD'an 10 a viz mae 1291, kilvizien eus an Dalmasi a oe souezet-maro o kaout eun tiig bihan war eun dosen en Rauniza, 'lec'h ne oa netra bet arôk. Pac'h ejont ebarz, e oent souezetoc'h c'hoaz. Dirak an nor, harp ouz ar voger, e oa eun ôter-ven; en kichen an ôter eur pres bihan, eun nebeut listri-kegin ebarz; en tu kle, eun oaled, hag 'us d'ezi eur skeuden eus ar Werc'hez, en he zav, ar Mabig Jezuz ganti war ne divrec'h; en tu deou, eun tammik prenestr.\nEleiz a dud a deuas da welet an neventi. Hogen, er mare-ze, Alexandr, eskob Tersatz, a oa gwall glanv war e wele, hag o vezan klevet komz eus ar pez a dremene en Rauniza, e kave diês n'halle ket mont e-unan da welet ar burzud. Ar Werc'hez, eleiz a êle endro d'ezi, a 'n em ziskouezas d'ezan en noz, a greiz ma oa o pedi, hag a lavaras d'ezan : « Ma mab, emezi, ma galvet a teus, setu me aman, evit rei da anaout d'it ar pez a glaskez gouzout. An ti a zo deut en deiou-man da Rauniza eo an ti on bet ennan o chom en Nazareth; eno am eus tremenet ma bugaleach; eno am eus bet digemeret salud an êl Gabriel; eno eo deut Mab Doue d'en em ober den. An ti-ze, gant aon na vije grêt re a zismegans d'ezan gant an dud divade, a zo bet douget er vro-man gant an Ele. Hag evit ma vezi test eus ar burzud, ha ma c'helli embann anezan, e roër d'it ar yec'hed. »\nHa war ar geriou-ze, ar Werc'hez a dec'has.\nAn eskob a zavas raktal eus e wele; pare mat oa. Mont a reas da Rauniza, ha rei a reas da anaout d'ar bobl an tensor a oa deut d'ezan. Gouarner ar vro, Nikolas Frangipane, a gasas tri den gouiziek da Nazareth, da welet ha ne oa mui eno ti ar Werc'hez. P'en em gavjont er Galile, e klevjont gant tud Nazareth e oa tec'het an ti santel eus o c'hêr, en noz etre an 10 hag an 11 a viz mae. An diaze anezan a weled c'hoaz, koulskoude, ha grêt oa gant ar memes mein, ha bezan en devoa ar memes hed hag ar memes lec'hed ha mogeriou an ti a oa en em gavet eu Rauniza.\nSiouaz ! levenez tud an Dalmasi ne badas neimet tri bla ha seiz miz. An 11 a viz kerdu 1294, e weljont e oa êt o zensor digante; nijet oa en Itali, en tu-all d'ar mor , ha diskennet oa en Rekanati, en kreiz eur c'hoad lore. Eiz miz war-lerc'h, e oe douget eun hanter-leo ac'hane, ha prest goude e oe diazezet war an hent a ya eus a Rekanati d'ar mor. Eno eo chomet abaoue. Er XIVet kantvet zo bet savet 'us d'ezan eun iliz eus ar re gaeran hag ar pabed a zigoras gant largente tensor an induljansou evit ar re a yaje di bardonan. An iliz-ze a oe hanvet Itron-Varia Loretta, abalamour d'ar c'hoad loro 'lec'h ma oe laket da gentan an ti santel, pa oe digaset gant an Ele eus an Dalmasi d'an Itali.\nEn Loretta, er bla 1483, eo bet savet Litaniou ar Werc'hez, hag abalamour da-ze e hanver aneze a-wechou Litaniou Loretta.\nJezuz a c'hallje bezan deut er bed, en kreiz e nerz, evel Adam; mes n'eo ket bet falvezet gantan en em ziskouez en doare-ze d'un dud.\nDiskennet eo bet en korf ar Werc'hez, ha gourvezet en deus e izili dister ha dinerz a vugel war blouz kraou Bethleem.\nMoïzez a zigoras hent ar mor ru; Josue a c'hourc'hemennas d'an heol; Pôl a lakas ar re varo da zevel eus o beziou; galloudus int bet, ha petra int, koulskoude, en kichen ar Werc'hez a lakas Jezuz er bed ?\nMari eo dor an nenv. Drezi e pignomp betek Doue; drezi e kouez holl grasou an nenv war an douar. Kement hini a gar anezi a 'n em gav en porz ar zilvidigez.\nPedomp eta bemde Mamm Doue, a greiz kalon, ha lakom enni hon holl fizianz..\nN'eus ket bet klevet c'hoaz lavaret e vefe hini hag en deve he fedet ha ne vefe ket bet chilaouet.


Hengoun dre gomz brezhoneg - Petra zo nevez ?\nStumm 8 (miz Eost 2021)\nOuzhpennet 849 restr Mp3 :\n25 skrid-sonerezh diwar dastumadurioù Maodez GLANNDOUR.\n41 skrid-sonerezh gant Joseph CANTELOUBE, Anthologie des chants populaires français.\n25 skrid-sonerezh embannet e-barzh Revue des Traditions Populaires etre 1887 ha 1912.\n5 skrid-sonerezh embannet e-barzh Revue de Bretagne et de Vendée etre 1889 ha 1903.\n98 skrid-sonerezh embannet gant Loeiz HERRIEU er gelaouenn Chansons de France etre 1910 ha 1913.\nKERVARKER, Barzaz-Breiz :\n41 skrid-sonerezh evit embannadur 1845\n92 skrid-sonerezh evit embannadur 1867\n492 skrid-sonerezh gant Yves LE DIBERDER, Chansons traditionnelles du pays vannetais (1910-1915).\nTrugarez da zDiellaoueg ar Mor-Bihan e Gwened da aotreañ ac’hanomp da lakaat enlinenn skridoù-sonerezh LE DIBERDER tennet eus al levr embannet gante e 2010. Restroù niverel ar skridoù-sonerezh-se zo bet laosket en hor c’herz evit mann. Gant Andre LE MEUT e oant bet savet hag azasaet evit bezañ selaouet enlinenn. Levr LE DIBERDER a c’haller kaout c’hoazh e Diellaoueg ar Mor-Bihan. Ouzhpenn 800 skrid- sonerezh a zo el levr-se ha tamm ha tamm e vefont lakaet enlinenn war al lec’hienn-mañ.\nPatrick DUPLENNE en deus graet war-dro an holl skridoù-sonerezh all.\nBremañ e c’haller selaou 2295 skrid-sonerezh e Mp3 war al lec’hienn.\nOuzhpennet 532 Pdf :\n55 Pdf evit embannadur 1839\n84 Pdf evit embannadur 1845\n92 Pdf evit embannadur 1867\nUn toullad Follennoù Distag a gaver en Hengoun dre Gomz.\n5752 Pdf a c’haller gwelet bremañ war al lec’hienn.\nAstenn ar c’hatalog Hengoun dre Gomz\nDelc’her a raer da astenn katalog Patrick MALRIEU gant 65 kan-skouer ouzhpennet. Gant Laurence BERTHOU-BECAM eo bet skrivet o diverradurioù. Adwelet eo bet o zitloù e brezhoneg gant Pascal LINTANF. Adwelet eo bet o zitloù e saozneg gant Mike JAMES. Mann nemet gant levr Yann-Fañch KEMENER, Carnets de route, ez eus bet gallet ouzhpennañ 54 eus ar c’hanaouennoù-skouer-se (eus M-02459 betek M-02515).\nBremañ ez eus renablet 2151 c’han-skouer ha 13 998 degouezh kanaouennoù er c’hatalog Hengoun dre Gomz.\nStumm 7 (miz Kerzu 2020)\nDelc’her a raer da astenn katalog Patrick Malrieu gant 290 daveenn bet lakaet ouzhpenn e-barzh, eus M-02110 betek M-02428 (58 daveenn n’int ket implijet). Skrivet eo bet an diverradurioù gant Laurence Berthou-Bécam. Adwelet eo bet an titloù e brezhoneg gant Paskal an Intañv. Adwelet eo bet an titloù e saozneg gant Mike James.\nAn daveennoù-se a glot gant 1182 item.\neus M-02110 betek M-02122 : LARBOULETTE Jean-Louis, Chants traditionnels vannetais 1902-1905.\neus M-02152 betek M-02259 : BERTHOU-BECAM Laurence, L’enquête Fortoul (1852-1876) – Chansons populaires de Haute et Basse-Bretagne, vol.2, Basse-Bretagne.\neus M-02260 betek M-02300 : LAURENT Donatien, Aux sources du Barzaz-Breiz – La mémoire d’un peuple.\neus M-02301 betek M-02363 : LUZEL François-Marie, Dornskridoù.\neus M-02364 betek M-02428 : TROADEG Ifig Carnets de route – Gwerzioù ha sonioù Bro-Dreger\nEr c’hatalog Hengoun dre Gomz e kaver bremañ 2086 kan-skouer ha 13759 degouezh kanaouennoù.\nLiammoù etre kanaouennoù\nAl liammoù da gas eus an eil kan d’egile a zo bet klokaet hag un notenn a zispleg petra eo « danvez » an adkasadennoù-se. Da skouer : « Ar merc’hed o tont d’ar gêr, freget o faraplu, drailhet o c’hoef » ; « An dud yaouank pa zimezont, n’ouzont ket petra reont. Kavout a ra dezhe e kouezh aour eus ar gwez ! N’eo nemet delioù melen e vez. » ; « Me a rankontras ur goulmig wenn, anv Jezuz skrivet war he fenn.» …\nOuzhpennet 963 fichenn Pdf\n157 Pdf a bep seurt ;\n463 fPdf eus an Dornskridoù Ollivier Ms 974 betek 977, Kopienn Dornskridoù Penguern ;\n273 Pdf eus Dornskridoù Ollivier Ms 979 ha 980, Kopienn « Gwerziou, chansonniou ha rimou », gant Ledan ;\n70 Pdf eus Dornskridoù Ledan.\nTrugarez da Levraoueg ar Maezioù Frank e Roazhon he deus aotreet ac’hanomp da lakaat enlinenn Dornskridoù Ollivier war al lec’hienn-mañ ha da Levraoueg Montroulez he deus roet hec’h aotre evit ma vefe lakaet enlinenn Dornskridoù Ledan war al lec’hienn. Gant Didier Bécam eo bet skannet ar fichennoù Pdf-se diwar mikrofilmoù.\nBremañ e c’haller gwelet 5938 fichenn Pdf war al lec’hienn.\nDegouezhioù lakaet ouzhpenn evit al levrioù\nDaniel GIRAUDON, La clef des chants – Histoires de gwerzioù, embannet nevez zo.\nROPARS Daniel, Kan ha diskan – Gavottes de Bretagne, Testennoù ar bladenn Mesaerien Poullaouen, Kelc’h Keltiek Poullaouen, 1958.\nStumm 6 (miz Kerzu 2019)\nE 1998 e oa bet savet ar c’hatalog gant Patrick Malrieu, er bloaz m’en doa tremenet e dezenn doktorelezh war ar studioù keltiek, anvet « La chanson populaire de tradition orale en langue bretonne – Contribution à l’établissement d’un catalogue ». Er c’hatalog-se e oa 1688 kan-skouer (eus M-00001 betek M-01790) ha 5000 degouezh. Abaoe en deus furchet Didier Becam e oberennoù pe dornskridoù all hag evel-se ez eus bet kavet kanoù-skouer nevez ha degouezhioù nevez zo bet ouzhpennet er c’hatalog.\nAsambles gant Patrick Malrieu e oa bet divizet e-kerzh ar furchadennoù en oberennoù pe donrskridoù nevez-se e vefe dalc’het kont eus an holl ganaouennoù. Ar re a c’halled soñjal diwar o fenn e oant bet savet gant tud lennek a zo bet renket en tem « Kanaouennoù lenneien ».\nKrog e oa Patrick Malrieu da wiriekaat ar c’hanoù-skouer diskoachet gant Didier Becam, met siwazh n’en deus ket gallet echuiñ al labour-se. Setu m’eo deomp bremañ d’ober war-dro al labour astenn ar c’hatalog savet gant Patrick Malrieu. Kregiñ a ra an daveennoù nevez gant M-02001. Tost da 700 kan-skouer nevez a zo bet anavezet evit bremañ. Skrivet eo bet an diverradurioù gant Laurence Berthou-Becam. E stumm nevez al lec’hienn e kaver 109 daveenn ouzhpenn. An daveennoù eus M-2001 betek M-02026 a zo evit kanaouennoù bet dastumet gant Cadic, hag an daveennoù eus M-02027 betek M-02109 evit kanaouennoù bet dastumet gant An Diberder.\nAr pezh a ra 297 degouezh ha 175 stumm resis evit an daveennoù-se. Tamm ha tamm e vo lakaet an daveennoù all ouzhpenn.\nLiammoù etre ar C’hanaouennoù a Hengoun dre Gomz hag ar Follennoù Distag\nDarn eus ar c’hanaouennoù dastumet en Hengoun dre Gomz a zo bet embannet ivez war Follennoù Distag. Da skouer : Ar filouter fin / Le fin filou (M-00179 ha C-00530). Evit poent eo graet al liamm evit 69 c’han, met graet e vo tamm ha tamm evit re all war al lec’hienn.\nEvit ar c’hanaouennoù-se eo bet roet ar memes titloù unvan dezhe e galleg hag e brezhoneg, kement-all evit an diverradurioù.\nE listenn degouezhioù ar c’han en Hengoun dre Gomz ez eus bet ouzhpennet un degouezh Follenn Distag dre vouller. Embannadurioù disheñvel ar Follennoù Distag a c’hallo bezañ kavet e lodenn Follennoù Distag al lec’hienn.\nDre ul liamm e fin pep kan e vezer kaset eus al lodenn Hengoun dre Gomz da lodenn Follennoù Distag al lec’hienn.\nOuzhpennet ez eus bet 1062 fichenn Pdf :\n592 Pdf eus dornskridoù De Penguern, Dornskridoù 89, 90, 91, 92, 94, 95, 111, 112.\n140 Pdf eus al levr « Dastumad Penwern ».\n272 Pdf Follennoù Distag.\n41 Pdf eus ar gelaouenn Gwerin, levrenn 6, deuet er-maez e 1965.\n13 Pdf eus al levr « Gourvil, La chanson bretonne au front », 2 strobad.\n4 Pdf eus al levr « Pipi Talon, Kanaouenou brudet e Breiz-Izel kanet gant ar barz «Pipi»Talon».\nBremañ e c’haller gwelet 3823 fichenn Pdf war al lec’hienn.\nOuzhpennet ez eus bet 201 skrid-sonerezh da selaou e MP3 :\n35 skrid-sonerezh o tont eus al levr « LATERRE Hippolyte, GOURVIL Francis, Kanaouennoù Breiz-Vihan – Mélodies d’Armorique »\n33 skrid-sonerezh o tont eus ar gelaouenn « Mélusine, 1878-1912 ».\nTrugarez da Batrick Duplenne en deus krouet ar restroù MP3 evit selaou ar skridoù-sonerezh-se.\nOuzhpennet evit levr Yann-Fañch Kemener « Carnets de route », deuet er-maez e 1996 :\n113 skrid-sonerezh sonet gant an dreujenn gaol gant Dominique JOUVE ;\n20 lajad sonerezh eus CD an dastumad a zo da heul al levr-se. Trugarez da gCoop Breizh en deus roet e aotre evit o implij war al lec’hienn-mañ.\nBremañ e c’haller selaou 1347 skrid-sonerezh war al lec’hienn.\nTroet eo bet al lec’hienn Hengoun dre Gomz tost penn da benn e brezhoneg a-drugarez da labour Paskal an Intañv.\nAesoc’h eo d’an izili kevreañ (pop-up) ha gwellaet eo ar graferezh un tamm bihan.\nStumm 5 (miz Eost 2019)\n495 Mp3 a zo bet lakaet ouzhpenn :\n- 205 skrid-sonerezh : CADIC, Chansons publiées dans la Paroisse Bretonne de Paris.\n- 205 skrid-sonerezh : Paroisse Bretonne de Paris.\n- 27 skrid-sonerezh : GUILLERM Henri, Recueil de chants populaires bretons du pays de Cornouaille.\n- 24 skrid-sonerezh : GUILLERM Henri, HERRIEU Loeiz, Recueil de mélodies bretonnes recueillies dans la campagne\n- 34 skrid-sonerezh : HERRIEU Loeiz, DUHAMEL Maurice, Guerzenneu ha sonnenneu Bro-Guened, Chansons populaires du pays de Vannes, vol. 3.\nTrugarez da bPatrick DUPLENNE evit e labour war ar skridoù-sonerezh.\nTrugarez da Dastum en deus pourchaset ar restroù evit krouiñ Mp3 Cadic.\n334 Pdf a zo bet lakaet ouzhpenn :\n- 27 Pdf : BOURGAULT-DUCOUDRAY Louis-Albert, Trente mélodies populaires de Basse-Bretagne, Paris, Henry Lemoine, 1973, 115 p., Édition originale 1885.\n- 31 Pdf : Kelaouenn Ar Soner, Bodadeg Ar Sonerion, 1949-[da vezañ kenderc’hel], 399 niverenn e 2018. Taolet eo bet pled ouzh ar bloavezhioù 1949 betek 1970.\n- 78 Pdf : Kelaouenn Mélusine, 1878-1912, 11 levr. Rener Henri Gaidoz.\n- 25 Pdf : GUILLERM Henri, HERRIEU Loeiz, Recueil de mélodies bretonnes recueillies dans la campagne, Quimper, David, 1904-1905, 43 p.\n- 28 Pdf : GUILLERM Henri, Recueil de chants populaires bretons du pays de Cornouaille, Rennes, Imprimerie Francis Simon, 1905, VI + 191 p.\n- 16 Pdf : Kelaouenn Brittia, Lorient,1912-1914, bep miz, 10 niverenn. Rener Yves LE DIBERDER.\n- 129 Pdf : Kelaouenn Les Chansons de France, Slatkine, Genève - Paris, 1980, 668 p. Embannadur orin, bep tri miz, 1907-1913, 28 niverenn. Rener Maurice DUHAMEL.\nStumm 4 (miz Gwengolo 2018)\n216 PDF nevez ha 103 restr a zo bet lakaet ouzhpenn :\n- 88 studiadenn diwar-benn kanaouennoù miret e dornskridoù Ledan, tennet deus tezenn Hervé PEAUDECERF, Alexandre-Louis-Marie Lédan (1777-1855) - Un imprimeur breton au XIXe siècle (1805-1855).\n- 128 kan tennet deus levr Jean-Louis LARBOULETTE, Chants traditionnels vannetais 1902-1905, Pontivy, Dastum Bro-Ereg, 2005, 278 p.\n- 103 restr MP3 da selaou a zo gant al levr-mañ.\nTrugarez da Hervé PEAUDECERF, Loeiz LE BRAS, Sophie LE HUNSEC ha Dastum Bro-Ereg o deus aotreet embannadur an oberennoù-mañ war al lec’hienn.\nTroidigezh al lec’hienn e saozneg (90%) hag e brezhoneg (50%)\nStumm 3 (miz Genver 2018)\n540 degouezh a zo bet lakaet ouzhpenn, tennet eus :\n- levr Yann-Fañch KEMENER, Carnets de route\n- an 8 levr dornskridoù Alexandre LÉDAN, Guerziou, chansoniou, ha Rimou Brezoneg\n176 PDF nevez a zo bet lakaet ouzhpenn nevez :\n- 79 kan deus levr Alfred BOURGEOIS, Kanaouennou pobl\n- 102 gan deus levr Loeiz HERRIEU, Maurice DUHAMEL, Guerzenneu ha sonnenneu Bro-Guened, Chansons populaires du pays de Vannes\n- 39 c’han deus « Comptes rendus de mission » Narcisse QUELLIEN\n- 58 kan deus levr Narcisse QUELLIEN, Chansons et danses des Bretons\nStumm 2 (miz Ebrel 2017)\nHemañ eo stumm kentañ al lec’hienn bet kinniget d’an holl ! Gallout a raer klas e-barzh hep kevreañ.\nLevr Ifig Troadec, «Carnets de route - Gwerzioù ha sonioù Bro-Dreger », ha PDF Gwerin tammoù 1 da 5, a zo bet lakaet ouzhpenn.\nGwellaet eo bet roll an titouroù war ar ganerien ha bremañ e vez meneget ul lec’h (lec’h orin ar ganaouenn pe lec’h an dastumad) hag an anvioù disheñvel e vez anavezet ar c’haner dindano (anv-ganedigezh, anv-familh, anv-pluenn, e galleg hag e brezhoneg)\nStumm 1 (miz Meurzh 2017)\nSetu aze stumm kentañ al lec’hienn. Digoret eo d’an izili anavezet hepken.\n1687 kanaouenn-skouer a zo meneget e-barzh. Diwar ar c’hanouennoù-skouer-mañ e c’haller kaout 11103 degouezh embannet pe miret e dornskridoù. E-touez an degouezhioù-mañ e vez kavet 5627 stumm-resis disheñvel. Evit 1992 anezho n’anavezer nag ar c’haner, na lec’h an dastumadenn. Evit ar re a chom eo meneget 982 wech anv ar c’haner, 328 gwech anv ul lec’h ha 291 anv dastumer.\n1440 PDF a c’hell bezañ lennet war al lec’hienn. War dro 50 kanaouenn-skouer a c’hell bezañ selaouet.


Daniel Kernalegenn : diforc'h etre ar stummoù - Wikipedia\nDaniel Kernalegenn : diforc'h etre ar stummoù\nDaniel Kernalegenn (kemmañ)\nStumm eus an 6 Gen 2009 da 14:58\n223 okted ouzhpennet , 13 vloaz zo\nStumm eus an 6 Gen 2009 da 13:50 (kemmañ)\nStumm eus an 6 Gen 2009 da 14:58 (kemmañ) (dizober)\n[[Skeudenn:Daniel Kernalegenn.JPG|thumb|left|400 px|Daniel Kernalegenn en e di, dibenn miz Kerzu 2008]]\nDaniel Kernalegenn a zo troour hag istorour brezhonek. Roet en deus ivez kalzik eus e amzer da gas en-dro ar skolioù brezhonek, Diwan da skouer a voe er burev anezhañ e-pad meur a vloavezh. Bremañ e klask skoazellañ par ma c'hell an embann brezhonek.\nGanet eo Daniel Kernalegenn d'an 19 a viz Eost 1952 e Landrevarzeg e Kerne (e-kichen Kemper war kanton Brieg ). N'en d'eus ket graet kalz a studioù met tapet en deus, memestra, ur vachelouriezh F3 (elektronik) e 1970.▼\nPa oa bihan, klevet a rae brezhoneg 'vit ar wech, e dud hag e vamm-gozh, a oa o vevafi gantais, ne oa nemet brezhoneg etrezo. Ouzhpenn-se e oa enno un ostaliri a-ziwar ar maez ha ne oa nemet brezhoneg etre an dud. Desket en deus lenn ha skrivafi brezhoneg drezafi e-unan. D'ar Sadorn 21 a viz Here e oa bet roet o Bilez pevar ezel eus burev Diawan (diwar seizh), Daniel Kernalegenn a rae parti dioutafi.▼\n▲Ganet eo Daniel Kernalegenn d'an [[19 a viz Eost 1952]] e [[Landrevarzeg]] e [[Kerne]], (e-kichen [[Kemper]] ware kanton Brieg ). N'en d'eus ket graet kalzstudioù ahir studioùer skolioù met tapet en deus, memestra, ur vachelouriezh F3 (elektronik) e 1970.\nPa oa 13 vloaz (tro-dro), en deus skrivet traouigoù bihan, plijout a rae dezhafi lakaat kanaouennoù ar mare-se (re Antoine) e brezhoneg. Gortozet en deus e 40 vloaz evit skrivafi da vat.▼\n▲Pa oa bihan, klevet ae raekleve brezhoneg 'vit ar wech, e dud hag e vamm-gozh, a oa o vevafivevañ gantaisgantañ, ha ne oa nemet brezhoneg etrezo. Ouzhpenn-se, e oa enno un ostaliri a-ziwar ar maez ganto ha ne oaveze ken nemet brezhoneg etre an dud. Desket en deus lenn ha skrivafiskrivañ brezhoneg drezafidrezañ e-unan. D'ar Sadorn 21 a viz Here e oa bet roet o Bilez pevar ezel eus burev Diawan (diwar seizh), Daniel Kernalegenn a rae parti dioutafi.\nLennegezh brezhonneg (e son'j'où)\n« Evel en holl yezhoù ez eus levrioù kaer ha lod ail kalz divaloc'h. Er bloavezhioù tremenet ez eus bet skrivet oberennoù a feson a gav din. Sofij a rais dreist-holl a levrioù Mich Beyer pe reoù Yann Fulup Oillo (siwazh ne skriv ket awalc'h). Seul vuioc'h a vo skrivet en hor yezh ha seul vuioc'h a chafisoù da gaout oberennoù a blijo d'an dud ha oberennoù a dalvoudegezh. »▼\n▲Pa oa e-tro 13 vloaz (tro-dro), en deus skrivet traouigoùtraoùigoù bihan, plijout a rae dezhafidezhañ lakaat kanaouennoù ar mare-se, (re [[Antoine)]] da skouer, e brezhoneg. Gortozet en deus e 40 vloaz evit skrivafiskrivañ da vat.\n===E soñjoù war al lennegezh vrezhonek===\n▲« Evel en holl yezhoù ez eus levrioù kaer ha lod ailall kalz divalocdivalavoc'h. Er bloavezhioù tremenet ez eus bet skrivet oberennoù a -feson a gav din. SofijSoñjal a raisran dreist-holl ae levrioù [[Mich Beyer]] pe reoù [[Yann-Fulup Dupuy]] pe c'hoazh reoù [[Fulup Oillo]], (siwazh ne skrivskrivont ket awalca-walc'h). Seul vuioc'h ae vo skrivet en hor yezh, ha seul vuiocmuioc'h a chafisoùse e vo a chañsoù da gaout oberennoù a blijo d'an dud hahag oberennoù a dalvoudegezh. »\nTroet en deus tri levr hag embannet int bet betek-henn :\n•\t*''Ar vosenn skarlek'' troet diwar « The scarlet plague » eusgant Jack London.\n•\tColomba troet diwar « Colomba », skrivet gant Prosper Mérimée.\n•\tFrederig troet diawar un troidigezh galleg eus levr Hans Peter Richter « Damais War es Freidrich ».\nAdtapet diwar « https://br.wikipedia.org/wiki/Dibar:MobileDiff/433312 »


EN RESA GENOM ESTETISKA RIKEN\t. 1936\nEN RESA GENOM ESTETISKA RIKEN\t. 1935\nEN RESA GENOM ESTETISKA RIKEN\t. 1934\nEN RESA GENOM ESTETISKA RIKEN\t. 1933\nEN RESA GENOM ESTETISKA RIKEN\t. 1932\nEN RESA GENOM ESTETISKA RIKEN\t. 1930\nEN RESA GENOM ESTETISKA RIKEN\t. 1928\nEN RESA GENOM ESTETISKA RIKEN\t. 1927\nEN RESA GENOM ESTETISKA RIKEN\t. 1926\nEN RESA GENOM ESTETISKA RIKEN\t. 1925\nEN RESA GENOM ESTETISKA RIKEN\t. 1921\nEN RESA GENOM ESTETISKA RIKEN\t. 1920\nEN RESA GENOM ESTETISKA RIKEN\t. 1918\nEN RESA GENOM ESTETISKA RIKEN\t. 1916\n13 December 2011\t Tisdag\nEN RESA GENOM ESTETISKA RIKEN\t. 1915


Un nerzh nevez er c’harter | Site de Rennes, Ville et Métropole\nAccueil › Actualités › Education, Vie sociale & Santé › Vie sociale › Un nerzh nevez er c’harter\nEr savadur e vez graet « studierien an trede estaj » anezho. Jessica, Antoine ha Pétronille a zo o chom en ur ranndi sokial e karter Maurepas, abaoe an hañv paseet. Paeañ a ra pep hini 180 € bep miz. N’int ket en em gavet el lojeris-mañ dre zegouezh, met a-drugarez d’ur raktres bet lakaet war sav gant ur gevredigezh studierien anavezet mat e Roazhon : an AFEV, Association de la Fondation Etudiante pour la Ville.\nAr re-mañ a vez o skoazellañ an dud er c’harterioù : « un 300 bennak a studierien ezel eus an AFEV a vez o skoazellañ bugale e karterioù Roazhon dija, eme Simon Boisnier, kenurzhier er gevredigezh. Met fellout a rae deomp mont pelloc’h. Kemeret hon eus harp war skouerioù all e bro Frañs ha lañset hon eus ar raktres ‘’Kap’s’’ – Kolocs à projets solidaires -5 bloaz ‘zo bremañ ». Sklaer eo ar pal : gant sikour feurmerien sokial, kêr Roazhon ha kevredigezhioù all e vez kinniget ranndioù d’ar studierien e karter Brekiniou, Keryann ha Maurepas, dezho da ginnig raktresoù davet annezidi o c’harter.\n250 den war ar renk evit 30 plas !\nPétronille zo studierez e Roazhon 1 ha kemeret he doa perzh warlene en ur raktres heñvel e Caen : « ur raktres dreist eo, emezi en ur vousc’hoarzhin, daoust ma ne vez ket aes atav, ken paket ma vezomp gant hor studioù. » Berzh a ra ar raktres forz pegement : « muioc’h evit 200 den a zo bet war ar renk warlene evit 30 plas hepken, eme Simon Boisnier. Evit bezañ dibabet e rank ar studierien bezañ mennet kenañ. Mesket e vez atav ar merc’hed hag ar baotred ha dibab a reomp-ni piv a vo o chom gant piv e-pad ar bloavezh ». Savet e vez raktresoù a bep seurt gant kevredigezhioù ar c’harter. Antoine, studier e Roazhon 1 asambles gant Pétronille, zo loc’h ennañ goude bezañ bet aozet ur sonadeg e Maurepas gant ar c’haner HK : « ne oan ket o c’hortoz kement a virvidigezh er c’harter-mañ », emezañ, laouen. Er savadur o deus ar studierien klasket aozañ emgavioù gant o amezeien met ne vez ket aes atav. « Kemer a ra kalz amzer ober anaoudegezh gant an dud, a gont Jessica, ur vaouez yaouank implijet er CRIJ. Met ur bern mennozhioù hon eus evit skoulmañ darempredoù ! » A-benn fin an hañv ez aio kuit an tri den yaouank ha lezel a raint o flas da studierien all. Mousc’hoarzhin a ra Jessica : « ur gwir blijadur eo bevañ amañ. Un doare evidomp da sevel ur rouedad eus ar c’hentañ ! »


Pajenn:Morvan - Buez ar Zent, 1894.djvu/245 - Wikimammenn\nPajenn:Morvan - Buez ar Zent, 1894.djvu/245\nO veza n’oa ket esklav, Beneat en devoa eunn tammik koumanant hag a c’helle dastum eur guennek bennag. D’ann oad a drivac’h vloaz e prenaz eur c’houblad ejenned gant ar guenneien-ze, hag ec’h en em lakeaz da labourat enn he gount he-unan. Mes, a benn tri bloaz goude, eunn ermit santel divar dro a lavaraz d’ezhan eunn devez : « — Petra rez aze, Beneat ? Guerz da ejenned, ro ann arc’hant d’ar paour, ha deuz ganen-me. » Beneat a zentaz var ann heur hag a ieaz da heul ann ermit.\nNe oue ket pell ganthan na zervichaz da skouer d’ann holl ermited all. Diez e vije bet kaout eunn den iaouank ken humbl, ken douget d’ar binijenn ha ken aketuz da viret ar reolenn a vuez a ioa merket d’ezhan. Iun a rea bemdez, ne eve nemed dour, kousket a rea var ar c’halet, hag ouspenn-ze e kastize c’hoaz he gorf e meur a feson all evit lakaat ar c’hig da zuja d’ar spered.\nGoude beza bevet evelse epad pemzek vloaz, Beneat a c’houlennaz beza resevet e kouent ann Tadou euz a Urs sant Fransez e Palerm. Resevet e oue gant joa, rak anavezet oa dija evit eur mignoun braz da Zoue. Eno e oue karget euz ar gegin, goude m’en devoue great he veuiou. Ar garg-ma oa ann distera hag ar boaniusa euz ar gouent; mes abalamour da ze ne blije nemed muioc’h da Veneat.\nBiskoaz keginer n’en devoue kement a fizians e Providans Doue hag ar manac’h nevez ; mes biskoaz ive ar fizians-se ne oue rekoumpanset dre gement a vurzudou. Eunn devez da bardaez, er goanv, ne oa tamm da zibri er gouent a benn antronoz, hag ann erc’h a ioa ken teo ma ne c’hellet ket mont da glask e kear. Petra ra Beneat ? karga a zour ar podou goullou hag ar barazou a ioa er gegin, ha pedi Doue da skuill varnho he vennoz. A benn antronoz, ar podou hag ar barazou-ze a ioa leun a besked, hag ar venac’h ne vankaz ket a voued d’ezho.\nEunn devez all, dioc’h ar mintin, e teuaz tregont mansouner da labourat d’ar gouent. O veza n’edot ket var c’hed anezho enn deiz-se, ne oa netra da rei d’ezho d’ho mern, ha goulskoude e renket ho beva, Ar superior a ioa nec’het dija, mes Beneat a lavaraz: « — Doue a\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/245&oldid=137432 »


Eunuchus - Wikipedia\nEunuchus (Ar Spazh) zo ur gomedienn gant ar skrivagner latin Terentius ha kaoz ennañ eus dizemglev en un tiegezh. Savet eo ar pezh diwar daou bezh gresianek, skrivet gant Menandros, Eunuchus ha Colax. C'hoariet e voe e 161 kent J.K.\nMeur a steuenn zo en oberenn. Unan anezho eo ar garantez etre ur paotr yaouank eus Aten, Phaedria, hag un hetaira estren anvet Tais. Evit diskouez e garantez e fell dezhañ prenañ ur sklavez hag ur spazh da vestrez e galon.\nTais, a vo meneget hec'h anv adarre en Inferno an Divina Commedia, gant Dante Alligieri, er XIVvet kantved.\nAr skrid latin el Latin Library\nTroet e saozneg gant David M. Christenson\nAdtapet diwar « https://br.wikipedia.org/w/index.php?title=Eunuchus&oldid=1495817 »\nKemmoù diwezhañ degaset d'ar bajenn-mañ d'an 5 Ebr 2013, da 13:50.


Ar gartenn vrezhonek war an arload heñchañ ha merdeiñ OsmAnd : penaos he silañ ennañ ? – OpenStreetMap e brezhoneg\n4 novembro 2018 por Christian Rogel·0 comentários\nAn arload heñchañ frank OsmAnd Maps\nImplijet e vez an arload frank OsmAnd Maps evit bezañ ameilet er monedoneoù dre garr-tan, dre velo pe war-droad en ur sellout ouzh ur poellgomzer. Ur merdeer dre loarelloù eo, gant ur sistem kartennoù ezlinenn dezhañ e-unan.\nGraet eo bet OsmAnd evit enkargañ kartennoù OpenStreetMap da gentañ holl, met ivez enkargañ pep kartenn a zo ur URL enkargañ dezhi. Posubl eo kaout 5 tennad kartenn dre rannvrioù evit netra, met ret eo paeañ un nebeud euroioù evit ar c’hevandiroù (3,49 € evit Europa a-bezh).\nMa vez « profet » 5 kartenn evit netra, hag hizivadurioù a vez kinniget e bep derou ar miz. Setu perak a-benn berr amzer e vezer broudet da baeañ enkargadurioù nevez.\nDa vezañ tapet war Amazon, Apple Store, F-Droid (anvevenn ha digoust) ha Google Play. Sellit ouzh : https://osmand.net (saozneg)\nKartennoù dispaket e meur a yezh, brezhoneg en o zouez\nOuzhpenn m’eo sklaer ar gartenn displeget dre ziouer ez eus un arc’hweladur eus ar re blijusañ ken hir m’eo roll ar yezhoù (76), ar c’hatalaneg, c’hembraeg, hag an euskareg en o zouez (pas an okitaneg), ha, dreist-holl p’eo ar brezhoneg enni ivez.\nNe dalvez ket kemmadenn ar yezh evit ketal (etrefas) an arload, met evit al lec’hanvioù, an hentanvioù hag ar poentoù heverk (POI). Met e kaver e penn ar roll ar ger « local » a gas ar « name » OSM da vezañ dispaket a-is d’ar yez dibabet, an doare ofisiel evit gwir.\nSetu ar burzhud : pe ur gartenn meur a lec’hanv brezhonek enni, met an anv ofisiel a vez dispaket pa n’eus « name:br » ebet, pe ur gartenn gant an anv brezhoneg heuliet gant an anv ofisiel hag an anv ofisiel e-unan pa n’eus ket a « name:br ».\nPenaos kaout ar gartenn OSM brezhonek war e boellgomzer ?\nKevreañ gant ar magazennoù arloadoù meneget a-us hag enkargañ an arload\nDibab e-barzh « cartes et ressources » ar gartenn Bretagne (hag hini Broioù al Liger, mar fell deoc’h) hag enkargañ anezhi\nDindan « carte » ha « langue de la carte » goude, dibab ar yezh pennañ + ar yezh « local » (mar fell deoc’h)\nOsmAnd+, OsmAnd Live hag OsmAndMapCreator\nUn doare klokoc’h, OsmAnd+ e anv, a c’hell bezañ prenet, met evit Android hepken. Hizivaet e vez ar gartenn OSM, pep sizhun pe vep miz, evit netra ha daveoù da bennadoù ar Wikipedia a c’hell bezañ staget da lec’hioù zo (8,99 €).\nOuzhpenn-se e posubl koumantiñ da hizivadur war ar prim kartenn OSM gant ar program donezonoù OsmAnd Live.\nDarn an donezonoù graet gant bitcoinoù a vez dasparzhet etre ar gengartennerien hervez o oberiantizoù kartenniñ. Kemplesoc’h ha pa ezhomm ez eus tremen gant F-Droid hag ar pakedoù Android (APK). Sellit ouzh https://osmand.net/osm_live (saozneg).\nGant ar program OsmAndMapCreator e farder diwar roadennoù OSM kartennoù dereaderekaet da vezañ silet e-barzh ar poellgomzerioù. Sellit ouzh : https://wiki.openstreetmap.org/wiki/OsmAndMapCreator.\n4 a viz Du 2018\nRoet eo an aotre evit eilañ an destenn-mañ ha pa vije staget anv an oberour heuliet gant OpenStreetMap e brezhoneg ganti.\nSobre Christian Rogel\nContributeur OpenStreetMap depuis 2008 Testeniet evit ar studioù keltiek, Skol-Veur Breizh Uhel, Roazhon, 1993. Ver todos posts de Christian Rogel →\nAnterior Post anterior: Brezhonekaat ar gartenn\nSeguinte Próximo post: Skeudennadurioù ha kasoù TMS evit an okitaneg hag an euskareg – Kemennadenn c’hallek 13-12-2018


Journal de Renaud Camus, dimanche 19 décembre 2021\ncréée le dimanche 19 décembre 2021, 11 h 44\nmodifiée le dimanche 19 décembre 2021, 11 h 49Plieux, dimanche 19 décembre 2021, neuf heures du matin. Cette fin de La Dépossession ressemble de plus en plus à une course contre la montre, ~~~ ~~~~~ ~~~~~~~~~~~ ~~~~~~~ ~~’~~~~~~~~ (la ~~~~~~~~~ ~~~~~~~~ ~~~ ~~~~~~~~~ (née ~~~~~~ ~~~ ~~~~~, ne l’oublions pas)), ~~~~~~~ ~~~ ~~~~~~~, ~~~~~~~ ~~~ ~~~~~~~, ~~~~~~~ ~~~ ~~~~~~, ~~~~~~~ ~~~ ~~~~~~~~~~ ~~~~~~~~~ ~~~ ~~~~~~, ~~~~~~~ ~~~ ~~~~~~~~, ~~~~~~~ ~~~ ~~~~~~~~, ~~~~~~~ ~~~~ ~~~~~~~~~~~~~ ~~~ ~~~~~~ ~~~~~. Tenir, tenir, tenir…, ~~~ ~~~~~~ ~~~~~~ (~~~~~~, ~~~ ~~~ ~~~~~~~ ~~~~ ~~~~, on ~~~~~~ après, ~~~~~~ ~~~~~~~~~~~~ ~~~~ ~~~~ ~~~~~~). ~~~~~~~ ~~~~~ ~~~~ ~~~~~~~~, ~~~~ ~~~~~~~~~ ~~~~~ ~~ ~~~~ ~~~~~ supportables. Ce sont ~~~~ ~~~~~~ ~~~~ ~~~~~ ~~~~~ ~~~~~~~~~, ~~~~~ ~~~~ ~~~~~~~ ~~~~~~~~~~~, ~~’~~~~~~~~~, ~~~ ~~~~~~ ~~~~~~~~~~~ ~~~ ~~~~-~~~~~~~ ~~~~ ~~~ ~~~~~~ ~~~~ ~~~~~~ ~~~ matin.\nC’est ~~~~~~~~, ~~~ ~~~~~~~~~~ ~~~ la douleur presque ~~~~~~~~~~~~~~ ~~~~~~~~~. ~~’~~~~~~~~ ~~~~ ~~~ ~~~~~~~~ ~~’~~ ~~~~~ ~~~~~~~ ~~~ ~~~~~~~ ~~~~~. ~~. ~~~ ~~~~~~~ ~~~~~~~~~~ ~~~~ ~~’~~~~~~ ~~~~~ ~~ ~~~~~ ~~~~~~~~~ ~~ ~~~~ ~~~~~~~~~~~ ~~~~~~~~~~ (~~~ lui s’est fait ~~~~~~~). ~~~~~~ ~~’~~~~~~ ~~ ~~’~~~~~~~~ ~~’~~~~~~ ~~~~~~~~~, ~~~ ~~~~~~ ~~’~~~~~~, ~~~~ ~~~~~~ ~~~~~~~~ ~~~~~~~~~~~~, ~~~~~~~~~~~~~~ ~~ ~~~~~~~, ~~~ ~~~~ ~~~~~~~~~ ~~~~~~ ~~~~~~~~~~, ~~~ ~~~~~~ ~~~~ ~~~~~~~~~~~~. ~~~ est vrai que ~~~ ~~~~~~~~~ ~~~~ ~~~~~ ~~~~~~ ~~~~~~~~~~~~~, ~~~~~ ~~~ ~~~~ ~~~~~~~~. ~~~~~ ~~~ ~~~~ ~~~~ ~~~ ~~’~~~~~~~~ ~~~~~ ~~~ ~~~~~~~ ~~~~~~ ~~~~~, ~~~~~~~~ ~~’~~~~~~ ~~~~~~~ ~~~~~ ~~~~ ~~~~~ cas (et même ~~~~~~~~ ~~ ~~~ ~~~~~~~~~, ~~~~~~ ~~~ ~~~~~~~~, ~~~~~ ~~~ ~~~~ ~~~~~~~~~ ~~~~ sonde).\nQue ~~~ ~~~~~~ ~~~~~ ~~~~ ~~~~~ ~~~~~~~ ~~~~~ ~~~~ ~~~~~ ~~~~~~~~ ~~~~~~ ~~~ ~~’~~~~~~ ~~~~~~~~~~, ou décemment inachevé, ~~’~~~~ ~~~~~~~~~~~ ~~~’~~ ~~~ ~~~~~~~~~~ ~~’~~ ~~~~~~~~~~ ~~~~~~~~~~~ ~~~~~ ~~~ ~~~~~~ ~~~~~~~~~~~ ~~~~~~~~. ~~~~-~~~ ~~~ ~~~’~~~ ~~~~~ ~~~~~ ? ~~~~-~~~ ~~~ ~~~’~~~ ~~~~~ ~~~~~ ? ~~~ ~~~~~~~~~ Verwaerde est assez ~~~~~~~~~~~~~, ~~ ~~~ ~~~~~~ (~~~~~~ ~~~~ ~~~~ ~~~~~ ~~~~ ~~~~~~~, ~~’~~~~~~~~~ — ~~~ ~~ ~~~ ~~~~~~~~ ~~~~~~~~~ ~~~~~~~~~~~~). ~~~~~~ ~~~~~ ~~~~~~~~~ ~~~~~ ~~~~ ~~~~~~~~~ ~~~ ~~~~ ~~~~~~~~~ les chapitres déjà ~~~~~~~, ~~~~ ~~~~~ ~~~ ~~~~~~~ ~~~~~~~~~, ~~~~~~~~~~~~~, ~~~ ~~~~~ ~~~~~~~ ~~’~~~~~ ~~~~~~ ~~~~~~~~~~~ : ~~~~, ~~~, ~~~ ~~~~ ~~~~~~-~~~, ~~~ ~~~~ ~~~~~~~ ~~~~~ ~~~~ ~~’~~ ~~~~, ~~~~~ clairement. C’est de ~~’~~~~~~~~~ ~~~~ ~~~ ~~’~~~ ~~~~ ~~’~~~~~ ~~’~~~~~~~~~. ~~’~~~ ~~~~~ ~~~~~~ ~~~~~~~~~~ ~~~~~ La Dépossession une ~~~~~~~~~ ~~~ ~~~~~~~~~~, ~~~ ~~~~~~~~~ ~~~~ ~~~~~~~~~, ~~~ ~~~~~~ ~~~~~~~~, ~~~~~~ Du sens, une pure coulée, ~~~~~~ ~~~~~~~~~~ ~~ ~~~~~~~~ ~~~~ ~~~~~~ ~~’~~~ ~~~~~~~. ~~~~~ ~~’~~~~ ~~’~~~~~~~ ~~~~~ ~~~~ ~~~ ~~~~~~ ~~~~~ ~~~~~. ~~~ ~~~ ~~~~~~ ~~~ ~~~~~~ ~~~ ~~~~~~~~. ~~~~~~ ~~’~~~ ~~~~~~ cinquante ou soixante ~~~~ ~~~ ~~~ ~~~~ ~~~~~ ~~~~~ ~~~~~~~~~~~ ~~ ~~~~~ ~~~~~~~~ ~~~~ ~~~~~~~~~~. ~~~~~ ~~~~~ ~~~~~~~~~ ~~~~~~~~, ~~~~~~ ~~~~~~, ~~~ ~~~~~~~~ ~~~~~~~~~~~~~~, ~~~~~, ~~’~~~~~~ ~~ ~~~~~~ ~~~~~~~~~~~ ~~’~~~~~~ un nez, malgré ~~~~ ~~~~. ~~ ~~~~~~~~, ~~~ ~~~~~ ~~~ ~~~~~~~~ ~~~ ~~~~ ~~~~~~ ~~~~~~~~, ~~~ ~~~ ~~~~~ ~~~~ ~~~~~~, ~~~~~~~~ ~~~~~ ~~~~ ~~~~~~~~ ~~~ ~~’~~~~~~~~ ~~~ ~~~~~~~~. ~~’~~~~ ~~~~~~, cela aussi, scientifiquement, ~~~~ ~~~~~~ ~~~~~~ ~~~ ~~~~~~~~ ~~~ ~~~ ~~~~~~~~~~~~ ?\nQuand ~~~ ~~~~~~~~~ ~~~ ~~~~~~, ~~~~~~, ~~~~ ~~~~~~~~ ~~~~~ ~~~~ ~~~ ~~~~~~~~ ~~~~ ~~~~~ ~~~~ ~~~~~~~, ~~~ ~~~~~~~~ ~~~~ visiteurs du bas, ~~ ~~~~~ ~~~~~~ ~~~ ~~~~~~, ~~~~~ ~~~~~~~~~ ~~’~~~~~~ ~~ ~~~ ~~~~ ~~~~~, ~~~~~~ ~~~~~~~~~~ ~~~ ~~~~ ~~~ ~~~~~ ~~~ ~~~ ~~~~~~~~~~~. ~~’~~~~ ~~~ ~~~~ ~~~~~~~~~~ ~~~~~ ~~~~ lettres Alain Capdevillà-Clara, ~~~~ ~~~~~~~. ~~~ ~~~~~ ~~’~~~~~~~~. Je ~~~~~ ~~~ ~~~~~~~ difficile, ~~~~~~~ ~~~~ ~~~~~~~~~~ ~~~ ~~~~~~~~ ~~~ ~~~~~ ~~~ ~~~~~ ~~~~~~~~~~, ~~~~~~~~ ~~ ~~~~~~.\nvoir l’entrée du dimanche 19 décembre 2021 et ses 7 images dans Le Jour ni l’Heure


Pajenn:Le Gonidec - Bibl Santel pe Levr ar Skritur Sakr, eil levr.djvu/84 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/84\n6. Râg hén̄ a vézô ével brûg enn distrô, ha na wélô két pa zeûiô ar mâd ; hôgen hen̄ a choumô er zec’hor enn distrô, enn eunn douar a bili ha didud.\n7. Benniget eo ann dén a laka hé fisian̄s enn Aotrou, hag a vézô ann Aotrou da c’héd d’ézhan̄.\n8. Hag hen̄ a vézô hen̄vel oud eur wézen plan̄tet war ann douréier, hag a astenn hé grisiou étrézég al leizded, ha na vézô két saouzanet pa zeûiô ar c’hrouéz ; hé délien a vézô glâz, ha na vézô két é préder é amzer ar zec’hor ha na éhanô bikenn da rei frouez.\n9. Direiz eo kaloun ann holl dûd, ha dic’houiliuz ; piou hé anavez ?\n10. Mé eo ann Aotrou a furch ar galoun, hag a arnod ann digroazel ; a rô da bép-hini hervez hé hen̄chou, hag hervez frouéz hé vénosiou.\n11. Ével ma c’hôr ar glujar viou ha n’é deûz két dozvet, ével-sé ar fallagr a zastum madou gan̄d direizted ; é han̄ter hé zeisiou é tilézô anézhô, hag enn hé zivez é vézô diskian̄t.\n12. Trôn ar c’hloar a zô savet adaleg ar penn-ken̄ta ; léac’h hor san̄télédigez eo.\n13. O Aotrou, géd Israel, ar ré holl a zilez ac’hanod, a vézô mézékéet ; ar ré a bellai diouz-id, a vézô skrivet war ann douar, ô véza ma hô deûz dilézet ann Aotrou, feun̄teun ann douréier a vuez.\n14. Iac’ha ac’hanoun, Aotrou, hag é vézinn iac’h ; dieûb ac’hanoun, hag é vézinn dieûbet ; râk té eo va meûleûdi.\n15. Chétu hî a lavar d’in : Péléac’h éma gér ann Aotrou ? Deûet.\n16. Hôgen mé n’ounn két bét strafiḻet, oc’h heûlia ac’hanod ével va méser ; ha n’em eûz két c’hoan̄téet deiz ann dén ; té her goar. Ar péz a zô deûet er-méaz eûz va muzellou, a zô bét éeun dira-z-od.\n17. Na véz két da spoun̄t d’in, té va géd é deiz ann en̄krez.\n18. Ra vézô mézékéet ar ré a heskin ac’hanoun, ha na vézinn két mézékéet-mé : ra vézin̄t spoun̄tet-hî, ha na vézinn két spoun̄tet-mé : kâs war-n-ézhô eunn deiz a en̄krez, ha mac’h anézhô gan̄d eur mac’hadur daou-c’hémen̄t.\n19. Ével-henn é lavaraz ann Aotrou d’in : Kéa, ha choum enn da zâ é-tâl porz bugalé ar bobl, dré béhini rouéed Juda a ia hag a zeû, hag é-tâl holl bersier Jéruzalem :\n20. Ha lavar d’ézhô : Sélaouit gér ann Aotrou, rouéed Juda, hag holl Juda, hag holl dûd Jéruzalem, péré a ia ébarz dré ar persier-man̄.\n21. Ével-henn é lavar ann Aotrou : Mirit hoc’h énéou, ha na zougit két a véc’hiou é deiz ar sabbat, ha n’hô c’hasit két ébarz dré bersier Jéruzalem.\n22. Ha na zougit két a véc’hiou er-méaz eûz hô tiez é deiz ar sabbat, ha na rit labour é-béd ; hôgen san̄télit deiz ar sabbat, ével ma em eûz hé c’hourc’hémennet d’hô tadou.\n23. Hôgen n’hô deûz két sélaouet, ha n’hô deûz két dinaouet hô skouarn ; kalédet hô deûz hô fenn, évit n’am c’hlevin̄t két, ha na zigémerin̄t két va c’hélen.\n24. Hag ével-henn é c’hoarvézô : Mar sélaouit ac’hanoun, émé ann Aotrou, ha ma na zougit két a véc’hiou dré bersier ar géar-man̄ é deiz ar sabbat, ha mar san̄télit deiz ar sabbat, héb ôber labour é-béd,\n25. Éz ai dré bersier ar géar-zé rouéed ha prin̄sed péré a azézô war drôn David hag a biñô war girri ha war gézek, hi hag hô frin̄sed, tûd Juda, hag ar ré a choum é Jéruzalem ; hag ar géar-zé a vézô tudet da-vikenn.\n26. Hag é teûiô tûd eûz a gériou Juda, ha diwar drô Jéruzalem, hag eûz a zouar Ben̄jamin, hag eûz ar c’hompézennou, hag eûz ar ménésiou, hag eûz ar c’hrésteiz, péré a gasô hostivou ha viktimou, ha boéd-kennigou, hag ézañs ; hag hô c’hasô é gwéstl é tî ann Aotrou.\n27. Hôgen ma na zélaouit két ac’hanoun, ô san̄téla deiz ar sabbat, hép dougen béc’hiou, hag hô lakaad da von̄t dré bersier Jéruzalem é deiz ar sabbat ; mé a lakai ann tân enn hé fersier ; hag hen̄ a zevô tiez Jéruzalem, ha na vougô két.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/84&oldid=157198 »\nKemmoù diwezhañ degaset d'ar bajenn-mañ d'an 25 Meu 2020, da 11:38.


Inizi Friz an Hanternoz - Wikipedia\nInizi Friz an Hanternoz\nInizi Friz an Hanternoz zo ur strollad enezennoù e Mor an Hanternoz, dispartiet diouzh an douar-bras gant Mor Wadden, a-hed aodoù hanternoz Alamagn ha kreisteiz Danmark. Emañ an inizi alaman e Kreis (arondisamant) Nordfriesland, e Schleswig-Holstein. Emaint ivez e Park broadel Mor Wadden.\nInizi Friz an Hanternoz, a-hed aodoù Alamagn ha Danmark\nSkeudenn tennet eus ul loarell\nAn inizi danat en em astenn a-hed aod Jutland, en hanternoz d’an inizi alaman, zo e rannvro Syddanmark. Bremañ ne vez kaozeet frizeg nemet en inizi alaman, ken e virer an anv Inizi Friz an Hanternoz evito.\nEnez Helgoland, zo kalz pelloc’h diouzh an douar-bras, a gonter ivez e-touez Inizi Friz an Hanternoz.\nInizi danat :\nJordsand (beuzet e 1998-1999)\nInizi alaman :\nhag enezennoùigoù a c’hall bezañ beuzet gant ar mor pa vez reverzhi vras (Halligen) :\nFriza an Hanternoz a-rez ar mor diroll, Jorj Gwegen, Al Liamm, niv. 201, p. 276\nAdtapet diwar « https://br.wikipedia.org/w/index.php?title=Inizi_Friz_an_Hanternoz&oldid=1529045 »\nDernière modification le 2 Her 2013, à 21:21\nKemmoù diwezhañ degaset d'ar bajenn-mañ d'an 2 Her 2013, da 21:21.


Eizved pennad — I - Wikimammenn\nEizved pennad — I\nR. Prud’homme, 1903 (p. 230-232)\n◄ En pe doare eman hirie kleuzen an Agoni ha liorz Jetsemani ’Trezek Santez-Anna : diavaez ar gouent hag an iliz Læc’h m’eo bet ganet ar Werc’hez Vari gant santez Anna ►\nEN JERUZALEM : PEMPED DEVEZ\nSANTEZ-ANNA. — MOSKEEN OMAR\n’Trezek Santez-Anna : diavæz ar gouent hag an iliz .\nEtouez an devezio am euz tremened en Jeruzalem, heman eo an hini an euz græt ar muian a vad d’am c’halon a Fransez ha d’am c’halon a Vreizad.\nN’ho peuz ket ezom da c’houlen diganin ha bet he deuz lod en o dudi ma c’halon a gristen : rak hep ar gwir fe n’hellomp ket kaout eur garante wirion ’vit hon diou Vamm-Vro, an hini vraz hag an hini vihan.\nSetu aman penauz an euz talveed an devez-se d’in ha d’ar belerined all kement a evurusted.\nDa gentan e zo stad vraz ennomp o sonjal e c’hellfomp fete, ni, bugale d’ar Werc’hez Gloriuz Vari, *lidan gouel he Ginidigez el læc’h e tigoueaz d’ei genel, el læc’h e oa o chom he zad, sant Joachim, gant he mamm, santez Anna. Bean ’zo eno breman eun iliz goestlet da zantez Anna, goude koulskoude ma tougaz gwech-all hano an Itron Varia ; ar ru a sko an iliz warni, hag an nor vraz a zo toullet en moger kær e penn ar ru-ze, a doug c’hoaz hano santel hon Itron : Sitti Mariam, en arabek.\n’Trezek di en em doug hirie ar belerined, ha beure mad, ar veleien dreist-holl, a fell d’ê ofernian ’raug an oferen bred, a vo kanet da eiz heur. Æz eo ar c’herzet ar beure-man : fresk eo an amzer, hag ar ruio didud : netra en harz ’met eun toullad chas a zo o peurober o zroio noz, o fri gante gwech ha gwech er bernio louzoni, da c’houl ha kavout a refont enne eun dra bennag da chakat.\nE-tuont da ze an hent a zo penn da benn war zisken, o vean m’hon deuz da heuilh hent ar Groaz bete ti Bons-Pilat. Eun nebeudik pelloc’h, treuzet ganimp kær a-bez, e kavomp, war hon dorn kle, eur regennad lojeiz a dle bean ar gouent a glaskomp.\nRak Iliz Santez-Anna n’eman ket he-unan. Aboue ar blavez 1878 e zo bet savet en he c’hichen gant ar c’hardinal Lavijeri, arc’heskop Aljer, evit e visionerien, an Tado Gwenn, eun ti-studi elæc’h ma ve stummed kloareged a bep noad ha græt gante beleien ’vit ar C’hresianed Melkit. Ar re-man, goude mac’h int katoliked euz ar gwellan, o deuz koulskoude eun doare da *lidan dishanval diouz hini an Iliz latin, a heuilhomp holl en bro ar c’huz-heol.\nAn Tad Santel ar Pap, Leon XIII, c’hoant gantan da rei d’ê beleien a zoare, eo a bedaz hag a zikouraz ar c’hardinal da zevel ’vit se *kloerdi Santez-Anna.\nFe vad, kentan tra a weler ennan ’n eur vont ebarz, eun dra hag a ziskoe eman an Au. Lavijeri aman ’vel er gær, eo e skeuden, Æt ’zo d’ober ’nei koevr, sten ha plomm bet ’teuzet war eun dro ; an danve-ze, a rer anean « bronze » en gallek, ac’h a ive d’ober hon gwenneien.\nMes n’am euz ket amzer breman da chom da zellet ar skeuden-ze, na kennebeud da zellet diavæz ha diabarz iliz Santez-Anna. Em-berr e vo pleet gant se. Breman eo ofernian a fell d’in ober.\nAdtapet diwar « https://br.wikisource.org/w/index.php?title=Eizved_pennad_—_I&oldid=104852 »\nKemmoù diwezhañ degaset d'ar bajenn-mañ d'an 1 Eos 2017, da 15:25.


Labour vrav ha talvoudus. Bianchi-Bihan (kaozeal) 5 Eos 2017 da 17:26 (UTC)\nNe blij ket dit an anv Ortigia? Te oar eo un anv ofisel italianek? Bianchi-Bihan (kaozeal) 5 Eos 2017 da 18:22 (UTC)\nKemmañ titl ur pennadAozañ\nSalud deoc'h, E ken kaz e fellfe deoc'h kemm titl ur pennad e c'helljec'h hen ober evel-se : n'ho peus nemet lakaat beg logodenn hoc'h urzhiataerez war "Muioc'h" hag e teuio ar meneg "Adenvel" war wel. A galon.--Prieladkozh (kaozeal) 8 Eos 2017 da 07:34 (UTC)\nMann 'bet 'vat ! Souezhus eo n'ho pefe ket kavet ar "muioc'h". It d'ar bajenn Stiks da skouer : en tu dehou e welfet ar meneg "Muioc'h" e-kichen ar prenestr "Klask e Wikipedia" (er c'horn dehou eus ar skramm).--Prieladkozh (kaozeal) 8 Eos 2017 da 13:24 (UTC)\nSalud deoc'h ivez. Ya, gwelet em boa e oa bet kavet ar benveg talvoudus-se ganeoc'h. Ul labour eus an dibab emaoc'h o kas da benn, sur ! Dre ma oan bet tapet fall meur a wech ez an da reiñ un ali fur deoc'h : gwiriit pep tra ha na fiziit ker er Wikipediaoù all... A galon.--Prieladkozh (kaozeal) 11 Eos 2017 da 08:29 (UTC)\nGand pasianted ha hir-amzer e vez graet meur a dra. :-)--Prieladkozh (kaozeal) 12 Eos 2017 da 10:14 (UTC)\nPolitikerezh envel ofisiel Wikipedia Kendivizoù reolata/Anvioù divoutin gresianek kozh ha modernAozañ\nSalud deoc'h, Ha mont a ra mat an traoù ? Un trizekvet a vo ouzhpennet ouzh Daouzek trevell Herakles a-benn nebeut... :-). A galon.--Prieladkozh (kaozeal) 23 Eos 2017 da 09:57 (UTC)\nKalon vat deoc'h adarre 'ta !--Prieladkozh (kaozeal) 23 Eos 2017 da 12:42 (UTC)\nLavar kalon vat dezhañ ivez evit ma kendalc'ho gant e droioù hek : https://br.wiktionary.org/wiki/Kaozeal:hiriv. Bianchi-Bihan (kaozeal) 24 Eos 2017 da 22:20 (UTC)\nPebezh uvelded, e-giz amañ (Kaozeal:Orestes (mab Agamemnon)) "Hag ar pezh am eus graet er pennadoù-se zo labour holloueziadurel a-hed an neudenn." (a-hed an neudenn = penn-da-benn, hervez Geriadur An Here), pa n'int alies nemet pennadoù leun a vourdoù, an hini diwezhañ gwelet ganin hiziv "Aktor mab Azeüs, a oa mab da Clymenus" !!!--Maenruilh (kaozeal) 26 Eos 2017 da 13:08 (UTC)\nN'eo ket oc'h ober ur "chikaner truek" gant un implijer all ez aio an traoù war wellaat ! "Klask a rin bezañ mestr war ma gerioù , [...]." (https://br.wikipedia.org/w/index.php?title=Kaozeal:Didone&direction=next&oldid=1760729)...--Prieladkozh (kaozeal) 25 Eos 2017 da 09:21 (UTC)\nFaziet out, biskoazh n'em eus skrivet kemend-all : un den a beoc'h eo da vignon, nemet sachet a-wechoù gant nerzh an temptadur da chikaniñ evit ar blijadur, setu pezh a lavaren aze: https://br.wikipedia.org/w/index.php?title=Afrodite_Knidos&type=revision&diff=1765228&oldid=1765219. Bianchi-Bihan (kaozeal) 25 Eos 2017 da 09:57 (UTC)\n"Betek peder gwech eo gouest ar chikaner truek da c'hoari e droioù : https://br.wikipedia.org/w/index.php?title=Afrodite_Knidos&action=history Bianchi-Bihan (kaozeal) 24 Eos 2017 da 22:17 (UTC)"...--Prieladkozh (kaozeal) 25 Eos 2017 da 10:10 (UTC)\nGast! ken ankouaüs se e ven? Bianchi-Bihan (kaozeal) 25 Eos 2017 da 10:27 (UTC)\nFentus eo : ne welan ket ar frazenn-se el liamm a roez. Bianchi-Bihan (kaozeal) 25 Eos 2017 da 10:31 (UTC)\nGoût 'oarit e oa bet skrivet ganeoc'h, dec'h da noz, amañ : https://br.wiktionary.org/wiki/Kaozeal:hiriv --Prieladkozh (kaozeal) 25 Eos 2017 da 10:37 (UTC)\nTrugarez, ankouaet em boa, ha ne welen ket gant al liamm fall. Bianchi-Bihan (kaozeal) 25 Eos 2017 da 10:46 (UTC)\nLavar dimp 'ta gant piv eo bet skrivet: Plijet bras e vehe bet Job é welet, hiriv an deiz, filajoù bourrapl...? Bianchi-Bihan (kaozeal) 24 Eos 2017 da 22:39 (UTC)\nSalud deoc'h, Sed amañ da-heul ul lec'hienn hag a zo dedennus mont da lenn pezh zo enni : Arbres:Le site de grammaire du breton/Les adverbes/adverbes de temps/Hiziv. A galon.--Prieladkozh (kaozeal) 25 Eos 2017 da 09:13 (UTC)\nHep ankouaat implij "ha" dirak "h". Bianchi-Bihan (kaozeal) 25 Eos 2017 da 09:59 (UTC)\nHep ankouein ue skrivein "pugur", "awalac'h" hag all, eit ma vo brooneg skrivet mat er Wikipedia.--90.32.164.212 25 Eos 2017 da 10:12 (UTC)\nPebezh fentigeller null! Ar gensonenn "h" zo anezhi e brezhoneg, kelennet e vez, nemet dit-te n'eo ket bet? Bianchi-Bihan (kaozeal) 25 Eos 2017 da 10:26 (UTC)\nPebezh kelenner null! Mar ranker skrivañ *hiriv, koulz skrivañ *pugur hag *awalac'h, ha zoken *ue evel Koulizh Kedez ; mard dout mennet da rediañ an dud da zegemer *hiriv peogwir eo bet skrivet en ul levr, degemer ar stummoù all ivez (*hio, *hirio &a.), ha kement foetraj a zo bet moullet gwezh pe wezh. Alato, ar gwirionez eo ne blij ket dit pa vez kemmet DA zibaboù. Pebezh "kenlabourer" null!--90.32.164.212 25 Eos 2017 da 11:03 (UTC)\nRE : Poentoù yezhadurAozañ\nSetu ma alioù, hoc'h eus bet ar vadelezh da c'houlenn diganin. Trugarez deoc'h, — Lagad Zoltec (kaozeal) 1 Gwe 2017 da 20:44 (UTC)\nTennet eus Ar ger-mell strizh en anvioù divoutin e-barzh YEZHADUR BRAS AR BREZHONEG gant Frañsez Kervella, pajenn 233.--86.214.115.146 3 Gwe 2017 da 07:48 (UTC)\nE-keñver douaroniezh, Bro-Dreger a zo un uhelgompezenn o vont eus ar mor betek Mene-Bre (302 vetrad) ha sevel war-du Kerne goude. Y. AN DRED, BRO-DREGER a-wechall da vremañ (displeget e Kamp ar Vrezhonegerien, e Rostren d'an 9 a viz Eost 1965).--86.214.115.146 3 Gwe 2017 da 15:51 (UTC)\nTrugarez evit ar skouerioù anat-se. Sklaer-tre e oa ivez displegadurioù Lagad Zoltec ha Yezhadur Kervella eveljust.--Maenruilh (kaozeal) 3 Gwe 2017 da 16:11 (UTC)\nTennet eus EUS AN UNANDER D'AL LIESTER e-barzh YEZHADUR BRAS AR BREZHONEG gant Frañsez Kervella, pajenn 206.--86.214.115.146 3 Gwe 2017 da 07:54 (UTC)\nYezhadur da bellgargañAozañ\nYezhadur (1989) Ti-Embann ar Skolioù.--2.14.65.50 5 Gwe 2017 da 16:18 (UTC)\nRE : Poent yezhadur allAozañ\nA galon, — Lagad Zoltec (kaozeal) 5 Gwe 2017 da 19:28 (UTC)\n2.7. Pluriel des noms composésAozañ\nLennet e-barzh La grammaire bretonne pour tous gant Eugène Chalm, 2008 an Alarc'h embannadurioù, pajenn J-108.--90.32.55.238 19 Gwe 2017 da 12:45 (UTC)\nDemat deoc'h, Habask e chomit 'vat ! A galon.--Prieladkozh (kaozeal) 7 Du 2017 da 08:15 (UTC)--Prieladkozh (kaozeal) 7 Du 2017 da 08:15 (UTC)\nKemm diwezhañ d'an 7 Du 2017 da 08:15